**3 тур 2016-2017 уҡыу йылы.**

**5 - 8 кластар өсөн интернет-олимпиада һорауҙары**

1.Шиғыр өҙөгөнән автор ҡуйған идеяны, проблеманы һәм теманы билдәләргә, шуларҙы һүрәтләгән һүҙҙәрҙе һәм һүҙбәйләнештәрҙе күрһәтеп, дөрөҫ яуап яҙырға:

*Өндә түгел, төштә күрҙем уны:*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын.*

*Ҡыр ҡаҙҙары осоп килә ине,*

*таң нурына мансып түштәрен…*

*Ниңә әле шул төш онотолмай,*

*онотолғанда башҡа төштәрем?*

*Ҡыр ҡаҙҙары осоп килеп төштө*

*Тымыҡ күл буйына – таллыҡҡа.*

*– Һаумыһығыҙ, ҡаҙҙар! – тигән инем…*

* *Һаумы, яҡташ! – тигән тауышҡа*

*ышанмай ҙа торҙом…*

*Минең алда*

*ҡаҙҙар түгел ине, – һалдаттар.*

*Түштәрендә сыңлай миҙалдары,*

*Шинелдәрен төрөп алғандар.*

*– Һаумы, туған! – тиҙәр. – Беҙҙе, – тиҙәр, –*

*Онотманымы әле яҡташтар?*

*Иҫләйҙәрме әле?*

*Беҙ бит, – тиҙәр, –*

*яуҙа үлеп ҡалған һалдаттар.*

*Ер уянған саҡта, нисек итеп*

*Йоҡлап ятмаҡ кәрәк ҡәберҙә!*

*Ҡыр ҡаҙҙары булып*

*тыуған яҡҡа*

*ҡайтып төштөк бына хәҙер ҙә* (Рафаэль Сафин).

1).Р.Сафиндың «Ҡыр ҡаҙҙары” тигән шиғырының темаһы- һуғыш. Идеяһы- һуғышта үлеп ҡалған батырҙарҙы онотмаҫҡа кәрәклеге тураһында әйтелә. Осоп барған ҡаҙҙар- улар ятып ҡалған һалдаттар..Яҙ килә –бөтә тәбиғәт уянған ваҡыт. Ҡоштар тыуған яҡтарына ашығалар, һалдаттар ҙа ҡоштарға әйләнеп тыуған яҡтарына ҡайталар. Үҙҙәрен иҫкә алһындар тип осалар. Бөгөнгө көндә ветерандар Һанаулы ғына ҡалғандар, йылдан-йыл кәмеп баралар .Улар беҙ бөгөнгө көндә тыныс йәшәһендәр тип ғүмерҙәрен ҡыҙғанмағандар. Шуның өсөн дә беҙ улар алдында баш эйергә тейешбеҙ.Автор йәшәү һәм үлем темаһын күтәрә.

2.Шиғыр өҙөгөндә аҫтына һыҙылған һүҙҙәр һөйләмдең ниндәй киҫәге һәм ниндәй һүҙ төркөмөнән килгәнен билдәләргә:

*Ер* ***йәм-йәшел*** *ине, күк –* ***зәп-зәңгәр****.*

*Шундай* ***яҡты****,* ***сыуаҡ*** *яҙ ине,*

*ергә, күккә – төпһөҙ зәңгәрлеккә*

***баҡ*** *та* ***аҡылыңдан яҙ*** *инде…*

*Шундай яҡты, сыуаҡ яҙ ине!* (Рафаэль Сафин).

Йәм-йәшел,зәп-зәңгәр- хәбәр булып килгәндәр,һүҙ төркөмө яғынан-сифаттар,яҡты,сыуаҡ-тиңдәш сифаттар аныҡлаусы булып килгәндәр,.баҡ-Ҡылым,хәбәр, аҡылыңдан яҙ-ҡылым,ҡушма хәбәр.

3.Шиғыр өҙөгөндә аҫтына һыҙылған һүҙгә тулы морфологик анализ яһарға:

*Тәбиғәттең уяу бер мәлендә*

*яҙ һайын беҙ шулай итәбеҙ:*

*һабан һөрөп киткән еребеҙҙе,*

*һаман көткән әсәләребеҙҙе,*

***балаларыбыҙҙы,***

*бисәләребеҙҙе*

*яҙ һайын бер күреп китәбеҙ.*

*Тик үҙҙәре генә күрмәй ҡала.*

*Күренәбеҙ бары төштә беҙ* (Рафаэль Сафин).

*Балаларыбыҙҙы-исембашланғыс формаһы- бала,,уртаҡлыҡ,күплектә,беренсе зат эйәлек ялғауын алған, төшөм килешендә, кемдәребеҙҙе? Һорауына яуап булып килә, күреп китәбеҙ һүҙенә эйәреп килгән, тура тултырыусы. Бала-тамыр, лар-күплек ялғауы,ыбыҙ-беренсе зат эйәлек ялғауы, ҙы-төшөм килеш ялғауы.*

4. Аҫтына һыҙылған һүҙҙәрҙең һәм һүҙбәйләнештәрҙең мәғәнәһе буйынса нисек аталыуын билдәләргә

***Ҡояшлы ла булыр көндәрегеҙ,***

***аяҙ күкте ҡаплар болот та.***

*Онотмағыҙ беҙҙе! Онотмағыҙ…*

*Ҡайталмабыҙ ҡаҙҙар булып та…*

*Шулай тинеләр ҙә юғалдылар…*

*Ә бөгөн мин, бөгөн, таң ҡалып,*

***төштә*** *түгел,* ***өндә*** *ҡарап торҙом*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын* (Рафаэль Сафин).

Беренсе –икенсе юлында ҡапма-ҡаршы лыҡ күрһәтелә,был контраст алымы менән яҙылған,аяҙ-болотло ,төштә-өндә –антоним дар ҡулланылған

5. Аҫтына һыҙылған һүҙҙәрҙең башланғыс формаһы нисек, дөрөҫ яуапты билдәләргә:

*Урал тауы – Ер кендеге тигән һүҙҙәр*

*Илаһи бер ҡөҙрәт менән* ***тулғандыр*** *ул.*

*Ошо ерҙе, ошо илде Хоҙай беҙгә*

***Мәңгелеккә тәғәйенләп*** *ҡуйғандыр ул* (Рәшит Шәкүр).

*Тулғандыр- тулған,мәңгелеккә-мәңге. , тәғәйенләп- тәғәйен.*

6.Түбәндә бирелгән шиғыр өҙөгөндәге һөйләм составы, интонацияһы һәм маҡсаты буйынса ниндәй, яуап яҙығыҙ:

*Алтын диңгеҙ, алтын диңгеҙ,*

*Иркәһе ер әсәнең,- бер составлы атама һөйләм-хәбәр һөйләм*

*Һин бит минең яҡты көнөм,*

*Шатлығым, киләсәгем* (Рәшит Назаров).ике составлы һин-эйә,яҡты көнөм,шатлығым,киләсәгем.-тиң хәбәрҙәр

7.Мәҡәлдәрҙең аҙағын яҙып бөтөрөргә:

*Һүҙе хаҡтың…-йөҙө аҡ.*

Яҡшының үҙе яҡшы,үҙенән һүҙе яҡшы

Яман аш йөрәккә ятмаҫ,яман һүҙ күңелгә ятмаҫ

Аҡыл – теҙген, ҡылыҡ – ат, теҙгенеңде белеп тарт…

Тел зиннәте –кейем, аҡыл зиннәте -ғилем

8.Шиғырҙы образлы итеүсе сараларҙы күрһәтергә:

*Ай, -Уралым,Уралым- риторик өндәшеү*

*Күгәреп ятҡан Уралым!*

*Нурға сумған түбәһе*

*Күккә ашҡан Уралым!-метафора*

*Һине маҡтай йырҙарым,- Тиң киҫәктәр маҡтай,данлай*

*Һине данлай йырҙарым.*

*Төнөн күккә ай ҡалҡһа,-төнөн-көндөҙ-антонимдар*

*Алтындай балҡый Урал тау, алтындай-көмөштәй –сағыштырыу.*

*Көндөҙ күккә көн ҡалҡһа,*

*Көмөштәй балҡый Урал тау* (Салауат Юлаев).

9. Шиғыр юлдарында ниндәй морфологик һәм синтаксик үҙенсәлектәрҙе күрәһегеҙ:

*1)Ай, Уралым, Уралым,(яңғыҙлыҡ исем, беренсе зат эйәлек заты ялғауын алған.)-өндәш һүҙ*

*2)Һылыу ҙа һылыу(сифат )Уралым! –эпитет, атама һөйләм*

*3)Һүҙем бөтһә(шарт ҡылым) лә телемдә,-3-4 нсе юлдар эйәрсән кире һөйләм*

*4)Йырым бөтмәне, Уралым! -Өндәш һүҙ,тойғоло һөйләм.*

*5)Маҡтап(хәл ҡылым) ҡурай уйнаһам,5,6нсы юлдарҙа-эйәрсән шарт һөйләм баш һөйләм –Бөтмәй ҙә торған көй булыр,ни эшләһәм?-маҡтап ҡурай уйнаһам.*

*6)Бөтмәй ҙә торған(сифат ҡылым) көй булыр.*

*7)Данлап йырым йырлаһам,7-8нсе юлдарҙа эйәрсән шарт һөйләмБөтмәй ҙә торған йыр булыр- ни эшләһәм?-Данлап йырым йырлаһам.*

*8)Бөтмә ҙә торған йыр булыр* (Салауат Юлаев).

10. Аҫтына һыҙылған һүҙҙәр һөйләмдә ниндәй һүҙ төркөмөнән килгән һәм ниндәй һөйләм киҫәге функцияһын үтәй?

*Кисеү бирмәҫ иҙел һымаҡ был төн,*

***шомло, ҡараңғы. –хәбәр, тиңдәш сифаттар***

*Шаулап ямғыр ҡоя, гүйә, йыуа*

*йөрәк ярамды.*

*Сәнсеү алды – әммә атылмайса*

*ҡалды йәҙрә.*

*Ҡайҙарғалыр әйҙәп йәшен* ***ялтлай****, -хәбәр,тиңдәш ҡылымдар*

***зыңлай*** *тәҙрә* (Хәсән Назар).

11. Шиғырҙың лексик үҙенсәлектәрен белдергән һүҙҙәрҙе билдәләргә:

*Аяҙ күкте кинәт болот баҫа…күсерелмә мәғәнәле һүҙ*

*Мин ҡысҡырам: «Хыял, алданың!»-хыял-өндәш һүҙ*

*Күктәр күкрәй…*

*Әйтерһең дә ул мин*

*Яңағына һуғам ялғандың.- метафора*

*Йығылам да тороп алға барам,-градация*

*Абынам да тағы йығылам.- контекст синонимдар*

*Һәм кемдәрҙер, ҡулдарымдан тартып,*

*Яҙҙырмаҡсы була юлымдан. -фразеологизм*

*Кемдер мине алға табан әйҙәй:*

*Ҡулдарына янар ут алған…-метафора*

*Ә кемдәрҙер әйҙәй башҡа юлға – яҡшы менән яман -антонимдар*

*Яҡшы менән яман буталған* (Рәзил Вәлиев).

12. Түбәндәге һөйләмдәрҙең эйәһен һәм хәбәрен билдәләп, дөрөҫ яуап яҙырға: *Болон ауылы урамының икенсе яғы Болон шишмәһе буйлап теҙелгән. Тигеҙ киң урам көнө буйы тын була. Ололар – эштә. Бала-саға Болон шишмәһендә, олораҡтар саҡ ҡыны арараҡ ағыусы Мәндемдә. Бәләкәй ауылдың урамы иртәле-кисле генә йәнләнә. Көтөү китеп, шау-шыу баҫылғас, ир-ат, бисә-сәсә, йәш-елкенсәк эшкә сыға. Шунан көнө буйы тағы тынлыҡ* (Әнүр Вахитов).Икенсе яғы теҙелгән. Урам тын була.Ололар эштә. Бала-саға ,олораҡтар .Урамы йәнләнә.ИР-ат,бисә-сәсә,йәш-елкенсәк сыға.Тынлыҡ.(атама һөйләм)

13.Аҫтына һыҙылған һүҙгә тулы морфологик анализ яһарға:

*Ә беҙ…*

*ғүмер иткән һайын,*

*туғайҙарға*

*тартылабыҙ һаман нығыраҡ.*

*Бер ҡасан да шулай – быйылғылай*

***Һайрамағандыр*** *ул һандуғас.*

*Һандуғастар һайрар саҡта ғына*

*Беҙ сығабыҙ урман һуҡмағына*

*Йоҡоло күк битен таң йыуғас* (Рафаэль Сафин).

Һайрамағандыр-ҡылым, башланғыс формаһы-һайра, хәбәр ҡылым ,билдәһеҙ үткән заман ,юҡлыҡта,төп йүнәлештә, 3нсө затта,берлектә. Һөйләмдә хәбәр булып килгән. Һайра-тамыр-ма- юҡлыҡ ялғауы –ған-үткән заман ялғауы-дыр- икеләнеү киҫәксәһе.

14. Аҫтына һыҙылған һөйләмдәрҙең схемаһын төҙөргә, синтаксик анализ яһарға:

*Атайым да гармун тураһында*

*матур-матур хыял күп ҡорған.*

***Төн уртаһы еткәс, гармун тотоп- мунсаға ла барып ултырған.***

*Тик сыҡмаған никтер йыр-моңо.*

*Ә аҙаҡтан һатҡан гармунын.*

*Мин мунсаға барып ултырманым…*

***Ә өйрәнгәс инде – шул ине эйәрсән эйә һөйләм. Баш һөйләм Шул ине –нимә ?бәхет үҙе –нимә? Ә өйрәнгәс инде.***

***бәхет үҙе.*** *Минән бәхетлерәк*

*кеше лә юҡ ине. Юҡ ине!* (Рафаэль Сафин).

Был һөйләм өс өлөштән тора .Баш һөйләм- Мунсаға ла барып ултырған. Ҡасан ? Төн уртаһы еткәс-эйәрсән ваҡыт һөйләм нисек? Гармун тотоп.Нисек?-эйәрсәр рәүеш һөйләм. Тиңдәш эйәртеүле булмаған күп эйәрсәнле ҡушма һөйләм.

15. Шиғырҙа ни өсөн һыҙыҡтар ҡуйылған, дөрөҫ яуап яҙырға:

*Тамаҡтар – ас, күңелдәр – туҡ,*

*күңелдә йыр-моң ине,*

*аяҡта сабата ине,*

*ҡулдарҙа гармун ине* (Рафаэль Сафин). Кәм һәйләмдәр. Ҡапма-ҡаршылыҡты сағыштырып,һыҙыҡ өҫтөнә алыу өсөн теҙмә һөйләмдә һыҙыҡ ҡуйыла. би.

16*.* Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

*Тын төндәрҙең алһыу* ***зәңгәрлеген –исем-Зәңгәр-тамыр ,-лек- яһаусы ялғауы, е - өсөнсө зат эйәлек ялғауы-,н- төшөм килеше ялғауы.***

*Күргәнем юҡ ине һис кенә.*

*Күңелемдә урғып йырҙар таша,*

*Һәр һүҙемдә –* ***һүнмәҫ*** *хис кенә* (Әсхәл-Әхмәт-Хужа). Сифат ҡылым.

17. Һөйләүсенең тыңлаусыға йәки йәнһеҙ предметтарға, тәбиғәт күренештәренә туранан-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр нисек атала? .(өндәш һүҙ)

18.Өҙөктәге аҫтына һыҙылған һүҙбәйләнештәр нисек атала, дөрөҫ яуап яҙырға:

*Әхмәди, сәйен эсеп бөтөп, сынаяғын түңкәрҙе лә стена буйындағы эскәмйәгә барып ултырҙы. Ул һуңғы һүҙен туранан-тура Шаһиәхмәткә төбәп, уға үпкә белдерҙе:*

* ***Атай малы – ҡатай малы****, тигәндәр. Ярар, атай малы менән байыҡҡан һин байыҡ инде.* ***Баш һау булһа, миңә лә мал табылыр****, – тине.*

*Хажғәле ҡарт уның һүҙен эскерһеҙ хупларға тырышты:*

* *Эйе, эйе,* ***маллы байҙан уллы бай****, тигәндәр боронғолар, тине ул һәм Әхмәдиҙең улдары барлыҡҡа ишара итте. Ҡаны ҡыҙған Әхмәди уның ишараһын иҫләмәне, ахырыһы.*
* ***Шайтан ярлы, мин бай****, – тине ул, –* ***хоҙайҙың биргәненә шөкөр***(Жәлил Кейекбаев).Аҫтына һыҙылған һүҙҙәр мәҡәл –әйтемдәр.

19. Бирелгән һөйләмдә ни өсөн ике нөктә ҡуйылған?

*Буҙ күктәрҙең яуыр болоттары,*

*1)Йәйҙәр килһә, шуны дөрөҫләй:*

*Ҡараңғы көн күшектергән мәлдә*

*Һаҙағайҙар йәнгә нур өҫтәй.*

*Күңелдәрҙең ауыр болоттары*

*2)Был ҡанунға һыйып йәшәмәй:*

*Ҡайғы йәше күҙҙән яуған мәлдә*

*Шатлыҡ нуры йәндә йәшнәмәй*

(Әсхәл-Әхмәт-Хужа).

Мөнәсәбәт һүҙле баш һөйләм башта килгән ,шуға күрә ике нөктә ҡуйылған. Шуны дөрөҫләй –Нимәне? (эйәрсән тултырыусы).Икенсе осраҡта –Теркәүесһеҙ теҙмә ҡушма һөйләмдәрҙең өлөштәр араһында мәғнәүи бәйләнештең булуын күрһәтеү өсөн ҡуйылған.

20. Аҫтына һыҙылған конструкция һөйләмдең ниндәй киҫәге?

*Уйнай гармун…*

***Гармун уйнағанда ваҡыт хәле***

*киң урам да һиңә тар бит ул.*

*Уйнай гармун…*

***Гармун моңона*** *ла тултырыусы*

*елкенмәгән йөрәк бар бит ул* (Рафаэль Сафин).